Behold a Pale Horse
<s>Behold a Pale Horse () je američki crno-bijeli igrani film snimljen 1964. godine u režiji Freda Zinnemanna.</s><s>Temelji se na romanu Killing a Mouse on Sunday Emerica Pressburgera, koja je, pak, bila inspirirana istinitim događajima vezanim uz katalonskog anarhističkog militanta Francesca Sabatéa Lloparta.</s><s>Naslovni lik, koga tumači Gregory Peck, je bivši republikanski borac u Španskom građanskom ratu koji je prebjegao u Francusku, ali odatle decenijama nakon završetka rata nastavlja izvoditi gerilske akcije protiv Francovog režima.</s><s>Radnja prikazuje kako mu zapovjednik frankističke Civilne garde (koga glumi Anthony Quinn) priprema klopku koristeći to što mu je majka na samrti.</s>

<s>Behold a Pale Horse je predstavljao jedan od prvih većih hollywoodskih projekata koji je, koristeći prestanak makartističke histerije, imao nešto eksplicitniji politički sadržaj ljevičarske orijentacije.</s><s>Producenti su blisko surađivali sa anti-frankističkom emigracijom u Francuskoj, sa kojom ih je spojio američki ljevičarski aktivist Allard K. Lowenstein.</s><s>Filmu je, pak, veliki publicitet dalo ne samo to što je glavnu ulogu tumačio popularni Peck (poznat po progresivnim stavovima), nego i to što su mu partneri bili Quinn i Omar Sharif (koji u filmu tumači lik katoličkog svećenika) koji su se bili proslavili u hvaljenom historijskom spektaklu Lawrence od Arabije.</s><s>Film se uglavnom snimao na lokacijama na jugozapadu Francuske, s obzirom da je Francov režim odmah producentima stavio do znanja da im neće dozvoliti pristup u Španiji.</s><s>Kako bi se mlađim gledateljima nastojala objasniti politička pozadina zapleta, na samom početku su ubačene snimke iz Mourir à Madrid, prethodne godine snimljenog francuskog dokumentarca o Španskom građanskom ratu.</s>

<s>Usprkos izuzetnog truda uloženog u promociju, Behold a Pale Horse je predstavljao komercijalni fijasko.</s><s>Zinnemann je kasnije to tumačio time da je publika ili zaboravila ili bila premlada da se sjeća Španskog građanskog rata, odnosno uz njega vezanih ideoloških sukoba u svijetu; također je, pak, priznao i da mu je to jedan od lošijih filmova u karijeri.</s><s>Sa takvim stavom se složio i Sharif, prozvavši ga "lošim filmom dobrog režisera".</s><s>Posljedice po Columbia Pictures su, međutim, bile još gore od običnog komercijalnog promašaja, s obzirom da je Francov režim na nekoliko godina zabranio Columbiji korištenje španskih lokacija i studija, dovevši je tako u inferiorni položaj u odnosu na druge hollywoodske studije.</s><s>Behold a Pale Horse je također postao i jedan od opskurnijih filmova svog vremena; tome je značajno doprinijelo i to što je njegova televizijska premijera u SAD 1966. godine bila skinuta sa programa, navodno na diplomatski pritisak Francove vlade, odnosno zbog nastojanja američkih vlasti da održe dobre odnose sa svojim hladnoratovskim saveznikom.</s>

<s>Uloge 
 Gregory Peck ...</s><s>Manuel Artiguez, ostarjeli katalonski gerilac
 Anthony Quinn ...</s><s>Kapetan Viñolas, kapetan frankističke policije
 Omar Sharif ...</s><s>Francisco, svećenik
 Raymond Pellegrin ...</s><s>Carlos, Artiguezov prijatelj i izdajnike
 Paolo Stoppa ...</s><s>Pedro
 Mildred Dunnock ...</s><s>Pilar Artiquez, Artiguezova umiruća majka
 Christian Marquand ...</s><s>Zaganar
 Marietto Angeletti ...</s><s>Paco
 Daniela Rocca ...</s><s>Rosanna
 Rosalie Crutchley ...</s><s>Teresa Viñolas</s>

<s>Vidi još 
 Rat je završen</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Triler filmovi
Politički filmovi
Authority control 2</s>

